ขบวนการอวาทาโร่ ดงบราเธอร์ส

ขบวนการอวาทาโร่ ดงบราเธอร์ส หรือในชื่อภาษาญี่ปุ่น อวาทาโร่เซ็นไต ดงบราเธอร์ส  เป็นละครโทคุซัทสึชุดของซูเปอร์เซ็นไตซีรีส์ ลำดับที่ 46 ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 6 มีนาคม ค.ศ. 2022 จนถึงวันที่ 26 กุมภาพันธ์ ค.ศ. 2023 มีจำนวนตอนทั้งหมด 50 ตอน
== ภาพรวม ==
ขบวนการอวาทาโร่ ดงบราเธอร์ส เป็นผลงานลำดับที่ 46 ของซูเปอร์เซ็นไตซีรีส์ โดยธีมหลักมีต้นแบบมาจากนิทานเรื่องโมโมทาโร่ ซึ่งมีโมโมทาโร่และลูกน้อง 4 คน และชื่อขบวนการเป็นชื่อที่ไม่ได้ใช้คำลงท้ายว่า ...เรนเจอร์, ...เจอร์ ในรอบ 10 ปี
ทั้งนี้นักรบที่ปรากฏในเรื่องมีจุดเด่นที่พิเศษเฉพาะตัวและมีจุดที่แปลกใหม่ที่สุดของซีรีส์ซูเปอร์เซ็นไต โดย 2 คนใน 5 คนถูกใช้รูปแบบโมชันแคปเจอร์และผสมรวมกันกับคอมพิวเตอร์กราฟิกเข้ามาประกอบฉากในเรื่อง และนักรบสีชมพูผู้ชายถูกใช้เป็นครั้งแรกในประวัติศาสตร์ นอกจากนี้เป็นผลงานที่ต่อยอดจาก ขบวนการโลกจักรกล เซ็นไคเจอร์ โดยต่อยอดจากไอเท็มที่ชื่อว่า อวาทาโร่เกียร์ ที่สามารถใช้พลังของซูเปอร์เซ็นไตในอดีตได้เช่นกัน รวมทั้งเส้นเรื่องของโลกมีความเกี่ยวข้องกัน
== ตัวละคร ==
=== ขบวนการอวาทาโร่ ดงบราเธอร์ส ===
กลุ่มขบวนการที่โมโมอิ ทาโร่ และ เพื่อนร่วมทางทั้ง 4 คน ที่ต่อกรกับฮิโตสึคิและโนโตะ เพื่อปกป้องผู้คนและเติมเต็มความปรารถนาของพวกเขา
ในช่วงแรกพวกเขารู้จักกันโดยยังไม่รู้ตัวตนที่แท้จริง แต่เมื่อเรื่องราวดำเนินไป พวกเขาก็ค่อย ๆ รู้ว่าใครเป็นสมาชิกของดงบราเธอร์ส มีเพียงสึบาสะเพียงคนเดียวที่รู้ตัวจริงเป็นคนสุดท้าย เนื่องจากอีก 5 คนยังไม่รู้ว่าสึบาสะเป็นสมาชิก จึงเรียกเขาด้วยชื่อต่างๆ เช่น คุณหมา (イヌさん) หรือ น้องหมา (ワンちゃん) เป็นต้น
นอกจากนี้ผู้ที่เป็นสมาชิกของดงบราเธอร์ส มีผู้ที่ได้รับการถูกเลือกประมาณ 5,000 คน แต่ทว่าได้ถูกถอนตัวออกไป เนื่องจากสมาชิกบางคนใช้พลังในทางที่ไม่ถูกต้อง
โมโมอิ ทาโร่ (桃井タロウ)
รับบทโดย ฮิกูจิ โคเฮย์ (樋口幸平)
ตัวเอกของเรื่อง หนุ่มวัย 21 ปี ประกอบอาชีพเป็นพนักส่งของชิโระคุมะ ทาโร่เป็นคนที่โกหกไม่เป็น ในอดีตเป็นเด็กทารกที่อยู่ในแคปซูลรูปลูกท้อและเติบโตอย่างรวดเร็ว เป็นคนที่มีฝีมือดีและมีความสามารถทุกรอบด้าน คอยช่วยเหลือแก่คนอื่นๆ เพื่อให้ทุกคนมีความสุข แต่ว่ากลับมีปัญหาในการใช้คำพูดที่ทำร้ายจิตใจคนรอบข้าง จนทำให้ไม่มีเพื่อนสนิทตั้งแต่เกิด และเมื่อพยายามที่จะโกหกชีพจรของทาโร่หยุดทำงานขั่วขณะอีกด้วย
ในตอนที่ 13 เผยว่า เขาเป็นทายาทคนสุดท้ายของ ราชวงศ์ดง ที่พยายามจะทำลายล้างโลกของโนโตะ เพื่อให้มนุษย์อยู่ร่วมกับพวกโนโตะได้อย่างมีความสุข ก่อนที่ราชวงศ์ดงจะล่มสลาย บรรพบุรุษของเขาได้ส่งเขามายังโลกมนุษย์ ในตอนที่ 13 นี้เองที่เขาเผยจุดอ่อนของตัวเองต่อหน้าโซโนอิ ซึ่งก็คือ เขาจะอ่อนแอลงชั่วขณะหลังจากรวมร่างกับทุกคนในทีมเป็นหุ่นยนต์ดงโอนิไทจิน จึงถูกโซโนอิโจมตีและหายตัวไป แต่ในตอนที่ 14 เขากลับมาอีกครั้งเพียงระยะเวลาสั้นเพื่อรวมร่างหุ่นยนต์ แล้วก็หายตัวไปอีกครั้ง ในตอนที่ 15 ได้กลับมาแบบเต็มตัวอีกครั้งหลังจากที่เขาโดนจับขังอยู่ในโลกต่างมิติ โดยมีคนไปช่วยเขาออกมาได้ นั่นก็คือ โมโมทานิ จิโร่ ชายหนุ่มที่ชื่นชอบเขามาตลอดนั่นเอง หลังจากเหตุการณ์นั้น ทาโร่ได้เริ่มยอมรับในตัวเพื่อนๆ ทุกคนมากขึ้น และคอยให้กำลังใจอยู่เรื่อยๆ ในตอนที่ 32 ทาโร่ต้องมาดวลกับโซโนอิอีกครั้ง แต่คราวนี้โซโนอิได้รับพลังจากตัวของทาโร่เอง ทาโร่จึงพ่ายแพ้และหายตัวไปอีกครั้ง
;ดงโมโมทาโร่ (ドンモモタロウ)
ร่างแปลงนักรบอวตารของโมโมอิ ทาโร่ ชุดสีแดง มีต้นแบบมาจากโมโมทาโร่ มีลักษณะเด่นคือมีทรงผมไว้เหมือนกับโอดะ โนบุนากะ เน้นการโจมตีด้วยวิชาดาบเป็นหลัก อาวุธประจำตัวคือดาบ ซันกลาซอร์ด
;โกลดงโมโมทาโร่ (ゴールドンモモタロウ)
:ดงโมโมทาโร่ ที่ได้รับการเพิ่มพลัง ชุดเกราะเปลี่ยนเป็นสีทองอร่าม พร้อมผ้าคลุมด้านหลัง
ซารุฮาระ ชินอิจิ (猿原真一)
รับบทโดย เบ็บปุ ยูคิ (別府由来)
อายุ 21 ปี เป็นผู้ที่มีศึกษาและมีมาดผู้ดี ชอบแต่งบทกลอนไฮกุ เป็นคนที่สามารถวิเคราะห์และให้คำปรึกษา จนได้รับฉายาว่าเป็น ศาสตราจารย์ แม้ว่าจะถูกเรียกเป็นศาสตราจารย์แต่เขาไม่มีอาชีพหลักแหล่งและชอบทำตัวสบายๆ ชินอิจิได้เป็นดงบราเธอร์สเนื่องจากเขาได้เก็บสมาร์ทโฟนที่ตกอยู่ แล้วก็ได้แว่นกันแดดมาโดยบังเอิญ ก่อนจะได้รับ ดงบลาสเตอร์ ที่ได้มาจากการสวมแว่น
;ซารุบราเธอร์ (サルブラザー)
ร่างแปลงนักรบอวตารของ ชุดสีน้ำเงิน มีต้นแบบมาจากลิง มีลักษณะคล้ายกับลิง มีพละกำลังมหาศาล ถนัดการต่อสู้ด้วยมือเปล่า
คิโต ฮารุกะ (鬼頭はるか)
รับบทโดย ชิดะ โคฮาคุ (志田こはく)
อายุ 17 ปี นักเรียนชั้นมัธยมปลาย ที่ชนะการประกวดการวาดเขียนหนังสือการ์ตูน เป็นผู้ที่ได้รับแว่นกันแดดลึกลับ แต่ว่ากลับ ถูกกล่าวหาว่าผลงานที่เขียนหนังสือการ์ตูนของเธอเป็นผลงานที่ลอกเลียนแบบ ทำให้เพื่อนเริ่มห่างกับเธอ ทำให้ชีวิตเริ่มเปลี่ยนไปหลังจากนั้น และไปทำงานพาร์ทไทม์ที่คาเฟ่ดงบุระ
;โอนิซิสเตอร์ (オニシスター)
ร่างแปลงนักรบอวตารของคิโต ฮารุกะ ชุดสีเหลือง มีต้นแบบมาจากโอนิ มีลักษณะเด่นคือมีเขาที่อยู่บนหัว เน้นการต่อสู้ด้วยการเคลื่อนไหวหลอกล่อ มีอาวุธประจำตัวคือ กระบองหนาม ฟูลคมโบ
;โกลดงโอนิซิสเตอร์ (ゴールドンオニシスター)
อินุซึกะ สึบาสะ (犬塚 翼)
รับบทโดย โททาโร่ (柊太朗)
เกิดวันที่ 3 เมษายน อายุ 24 ปี ผู้ที่ถูกหมายหัวจากคดีนึงหลังจากได้รับแว่นตาลึกลับ เป็นคนที่เชื่อใจคนยาก เขาถูกหมายจับเป็นเวลา 1 ปีเพื่อที่จะช่วยเหลือนัตสึมิคนรักของเขา เป็นสมาชิกเพียงคนเดียวที่ยังไม่รู้ตัวจริงจากคนในทีม แต่ว่าได้รู้จักกับสึโยชิและได้แวะมาหาที่ห้องอพาร์ทเมนท์ของสึโยชิบ่อยๆ เพื่อปรึกษาเกี่ยวกับคนรักของเขา อย่างไรก็ตามได้เผยอดีตว่า สึบาสะทำงานเป็นทีมงานนักแสดงละครเวที ในเหตุการณ์หนึ่ง เขารอดชีวิตจากการถูกโนโตะครอบงำ โดยเพื่อนของเขาถูกโนโตะหลับไม่ตื่น มีเพียงแค่นัตสึมิที่ถูกเลือก สึบาสะที่จะช่วยแต่ถูกเสียงลึกลับสั่งห้ามพูดถึงเหตุการณ์ที่เกิดขึ้น โดยถูกเสนอให้ถูกหมายจับภายในเวลา 1 ปี
;อินุบราเธอร์ (イヌブラザー)
ร่างแปลงนักรบอวตารของอินุซึกะ สึบาสะ ชุดเกราะสีดำ มีต้นแบบมาจากหมา ลักษณะเด่นคือมีร่างกายที่มีความสูงเพียง 100 เซนติเมตร ซึ่งจัดเป็นนักรบที่ร่างกายเล็กที่สุดในทีม อาวุธประจำตัวคือ ชูริเค็น
คิจิโนะ สึโยชิ (雉野 つよし)
รับบทโดย ซูสุกิ ฮิโรฟุมิ (鈴木浩文)
อายุ 33 ปี ทำงานอาชีพพนักงานเงินเดือนแผนกที่ปรึกษา มีภรรยาแล้ว เป็นคนที่ไม่มีอะไรจะเสียเหมือนสมาชิกคนอื่นๆ และเป็นคนที่ไม่ค่อยมั่นใจในตัวเอง ต้องการที่จะสร้างความสุขให้กับ มิโฮะ ภรรยาของเขา รวมทั้งปกป้องภรรยาทุกวิถีทางอย่างสุดความสามารถ
;คิจิบราเธอร์ (キジブラザー)
ร่างแปลงนักรบอวตารของคิจิโนะ สึโยชิ ชุดสีชมพู มีต้นแบบมาจากไก่ฟ้าเขียว มีลักษณะเด่นคือ ร่างกายที่มีความสูงถึง 220 เซนติเมตร สามารถบินได้อย่างอิสระด้วยปีกด้านหลัง ซึ่งจัดเป็นนักรบที่ร่างกายสูงที่สุดในทีม ถนัดการโจมตีทางอากาศ
โมโมทานิ จิโร่ (桃谷 ジロウ)
รับบทโดย อิชิคาวะ ไรโซ (石川雷蔵)
ปรากฏตัวตั้งแต่ตอนที่ 14 อายุ 21 ปี ในวัยเด็กเขาถูกส่งลงมาจากฟ้าในแคปซูลรูปลูกท้อ เช่นเดียวกับทาโร่ และมีคนพบเข้าแล้วรับเขาไปเลี้ยงที่สถานเด็กกำพร้า เติบโตในชนบท พอถึงอายุ 16 ปีเริ่มใช้ชีวิตอยู่ตัวคนเดียว ทำงานพิเศษในร้านหนังสือพิมพ์ เขาเป็นตัวแทนของทาโร่ อยากจะเป็นหัวหน้าทีมคนใหม่ของดงบราเธอร์ส และมีความใฝ่ฝันว่า อยากจะเป็นฮีโร่เพื่อช่วยเหลือทุกคน เขาเคยเห็นทาโร่มาก่อนแล้วตอนที่ทาโร่กำลังเรียนอยู่ชั้นมัธยมปลาย ทาโร่เอาชนะแก๊งนักเลงได้โดยแค่ยืนเฉยๆ เขาจึงชื่นชอบทาโร่มาตั้งแต่ตอนนั้น อย่างไรก็ตามลังจากที่เข้าร่วมทีมดงบราเธอร์สกลับสร้างปัญหาให้กับสมาชิกในทีม และเมื่อมีคำพูดที่ไม่เข้าหู บุคลิกของเขาก็เปลี่ยนแปลงไปกลายเป็น จิโร่ด้านอันตราย (危ないジロウ) เป็นร่างบุคลิกที่ทำร้ายสมาชิกในทีมรวมถึงเป็นคู่ปรับของทาโร่ โดยจิโร่ด้านอันตรายนั้นเป็นบุคลิกจริง ส่วนบุคลิกปกตินั้นเป็นตัวตนที่ถูกสร้างขึ้น จากเหตุการณ์สมัยเด็กเนื่องจากเขาได้พบกลุ่มเพื่อนที่เล่นกับเขาทำให้ตัวตนอีกตัวตนเกิดขึ้นมา
;ดงดราโกคู (ドンドラゴクウ)
ร่างแปลงนักรบอวตารของ โมโมทานิ จิโร่ ชุดบอดี้สูทสีทอง ชุดเกราะมีลวดลายรูปมังกรสีแดง อาวุธประจำตัวคือ ริวโค โนะ เกคิ โหมดหอก
;ดงโทราโวลต์ (ドントラボルト)
ร่างแปลงนักรบอวตารของ จิโร่ด้านอันตราย ชุดบอดี้สูทสีทอง ชุดเกราะมีลวดลายรูปเสือสีเงิน อาวุธประจำตัวคือ ริวโค โนะ เกคิ โหมดขวาน
=== ผู้เกี่ยวข้องของดงบราเธอร์ส ===
โมโมอิ จิน (桃井陣)
รับบทโดย วาดะ โซโกะ (和田聰宏) 
พ่อเลี้ยงของทาโร่ เป็นผู้ที่พบเห็นแคปซูลรูปลูกท้อเมื่อ 21 ปีก่อน และรับเลี้ยงมา แต่ว่าปัจจุบันเขาถูกจับจากกลุ่มศัตรูปริศนาและให้ฮารุกะตามหาทาโร่เพื่อช่วยเหลือสิ่งที่สูญเสียไปให้ได้ อย่างไรก็ตามได้เผยว่าจิน เป็นผู้พิทักษ์ที่ผนึกจูโตะ
โกชิคิดะ ไคโตะ (五色田 界人)
รับบทโดย โคมากิเนะ ไคตะ (駒木根葵汰)
เจ้าของร้านกาแฟ ดงบุระ (どんぶら) ที่ฮารุกะทำงานพาร์ทไทม์ ภายนอกดูเป็นคนลึกลับและมีท่าทีที่จะช่วยเหลือต่อดงบราเธอร์สอยู่ลับๆ ทำหน้าที่เป็นผู้ดูแลคิบิพอยท์ให้กับสมาชิกดงบราเธอร์สทั้ง 4 คน
;เซ็นไคเซอร์แบล็ค (ゼンカイザーブラック)
ร่างแปลงนักรบของโกชิคิดะ ไคโตะ มีลักษณะคล้ายกับเซ็นไคเซอร์ แต่ลวดลายเป็นสีขาวดำ
คิจิโนะ มิโฮะ (雉野 みほ)
ภรรยาของสึโยชิ มีอาชีพเป็นช่างตัดผม ภายนอกเป็นคนอ่อนโยนและใจดี แต่ตัวตนจริงของเธอคือจูโตะนกกระเรียนที่ดัดลอกร่างของนัตสึมิ
คุราโมจิ นัตสึมิ (倉持 夏美)
คนรักของสึบาสะ ถูกจูโตะ รับเลือกให้เป็นผู้รับร่างและโดนดูดหลุมมิติต่อหน้าสึบาสะ
คิโต ยูโกะ (鬼頭 ゆり子)
ป้าของฮารุกะ มีอาชีพเป็นตำรวจตำแหน่งรองสารวัตร
เทราซากิ (寺崎)
พ่อเลี้ยงของจิโร่ มีอาชีพเป็นตำรวจเฝ้ายามของหมู่บ้านกากะ ตัวจริงเป็นคนของราชวงศ์ดงและเป็นจูโตะเพนกวิน
==  พลังและความสามารถของดงบราเธอร์ส ==
===  อุปกรณ์ทั่วไป ===
อวาทาโร่เกียร์ (アバタロウギア)
ไอเท็มขุมพลังหลักของดงบราเธอร์ส มีลักษณะเป็นเหรียญรูปทรงกงจักร มีจุดเด่นคือมีรูปของนักรบซูเปอร์เซ็นไตในอดีต ทำหน้าที่ในการเปลี่ยนร่าง อวตาร์เชนจ์ ให้กับดงบราเธอร์ส เมื่อใช้เกียร์ของขบวนการในอดีตสามารถแปลงร่างเป็นนักรบตามตำแหน่งสีของผู้ที่ใช้ โดยมีจุดแตกต่างกันคือมีดงบราบัคเคิลติดไว้ตามสภาพของชุดผู้ใช้แม้ว่าผู้ใช้จะเป็นเพศตรงข้ามก็ตาม
ทั้งนี้อวาทาโร่เกียร์ได้มาจากการปราบฮิโทสึคิ ซึ่งเกียร์พวกนี้เซ็นไคเซอร์แบล็คจะได้รับไปก่อนในสภาพของเซ็นไตเกียร์ แล้วแปรสภาพเป็นอวาทาโร่เกียร์ ส่งไปให้กับดงบราเธอร์สในภายหลัง
อวาทาโร่เกียร์อัลเตอร์ (アバタロウギアアルター)
เกียร์ที่มีลักษณะเดียวกันกับอวาทาโร่เกียร์แต่ตัวเกียร์เป็นสีฟ้า ทำหน้าที่ในการแปลงร่างเป็นหุ่นยนต์ขนาดเล็กอัลเตอร์ ผู้ใช้หลักคือดงโมโมทาโร่และดงดราโกคู
โรโบทาโร่เกียร์ (ロボタロウギア)
เกียร์ที่มีลักษณะเดียวกันกับอวาทาโร่เกียร์แต่ตัวเกียร์เป็นสีทอง เป็นเกียร์ที่ใช้งานหุ่นยนต์โดยได้ดึงข้อมูลของหุ่นยนต์โรโบทาโร่ ใช้ในการต่อสู้กับฮิโทสึคิที่กลายเป็นฮิโทสึคิง
=== อุปกรณ์และอาวุธของสมาชิกหลัก ===
ดงบลาสเตอร์ (ドンブラスター)
อุปกรณ์แปลงร่าง และอาวุธประจำตัวของ ดงบราเธอร์ส ลักษณะเป็นปืนพก ผสมกับแว่นกันแดด ในการแปลงร่างต้องใช้ อาวาทาโร่เกียร์ ติดตั้งในช่องบริเวณด้านข้างปืน แล้วหมุนเฟือง ก่อนจะเหนี่ยวไกปืนเพื่อทำการอวตาร์เชนจ์
ดงบลาสเตอร์สามารถควบคุมใช้งานแปลงร่างอัตโนมัติได้และย้ายไปที่สถานที่ต่อสู้ และเมื่อการต่อสู้จบลงผู้ใช้ย้ายกลับไปที่เดิม อย่างไรก็ตาม การแปลงร่างนั้นไม่ได้บังคับเฉพาะเจาะจงเสมอไป หากต้องการยกเลิกการแปลงร่าง จะต้องถอด อาวาทาโร่เกียร์ ออกก่อน
ดงบราบัคเคิล (ドンブラバックル)
เข็มขัดประจำตัวของดงบราเธอร์ส เป็นอุปกรณ์เก็บ อวาทาโร่เกียร์ สามารถเก็บได้มากสุด 9 ชิ้น
=== อุปกรณ์และอาวุธของดงโมโมทาโร่ ===
ซันกลาสซอร์ด (ザングラソード)
อาวุธประจำตัวของดงโมโมทาโร่ เป็นอาวุธประเภทดาบ
โอมิโคชิฟินิกซ์ (オミコシフェニックス)
=== อุปกรณ์และอาวุธของดงดราโกคู และ ดงโทราโวลต์ ===
ริวโคโนะเกคิ (龍虎之戟, リュウコノゲキ)
อาวุธและอุปกรณ์แปลงร่างหลักของดงดราโกคู และ ดงโทราโวลต์ สามารถเปลี่ยนได้ 2 โหมด คือ โหมดง้าว และ โหมดขวาน โดยโหมดง้าวเป็นอาวุธพิ้นฐานของดงดราโกคู ส่วนโหมดขวานเป็นอาวุธของดงโทราโวลต์
ไทเกอร์โดรา (虎的盾鑼, タイガードラ)
อุปกรณ์แปลงร่างอีกอันหนึ่งของดงดราโกคู และ ดงโทราโวลต์ รูปร่างโล่ห์ ทำหน้าที่ใช้งานแปลงร่างอวตาร์เป็นนักรบเสริมของซูเปอร์เซ็นไตในอดีตและแปลงร่างเป็นอัลเทอร์โหมดได้
=== หุ่นยนต์ ===
==== เอ็นยะไรดง ====
เอ็นยะไรดง (エンヤライドン)
มอเตอร์ไซค์ประจำตัวของดงโมโมทาโร่
ดงเซ็นไคโอ (ドンゼンカイオー)
หุ่นยนต์ที่เกิดจากการรวมร่างระหว่าง เอ็นยะไรดงและจูรันไทแรนโน โดยเอ็นยะไรดงอยู่ตำแหน่งครึ่งตัวด้านขวา ส่วนจูรันไทแรนโนอยู่ตำแหน่งครึ่งตัวด้านซ้ายเช่นเดียวกับเซ็นไคโอ
อาวุธประตัวคือ อวตาร์ซอร์ด อาวุธที่ติดตั้งอยู่บริเวณแขนขวา ท่าไม้ตายคือ ดง เซ็นไคคลัช (ドン・ゼンカイクラッシュ)
==== อัลเตอร์โหมด ====
ร่างแปลงที่ใช้ อวาทาโร่เกียร์อัลเตอร์เกียร์ ในการแปลงร่าง เมื่อใช้งานจิตของผู้ใช้ย้ายเข้าไปยังตัวในร่างอัลเตอร์
ดงโมโมทาโร่อัลเตอร์ (ドンモモタロウアルター)
ร่างแปลงหุ่นยนต์ของดงโมโมทาโร่ ที่แปลงร่างโดยใช้ อวาทาโร่เกียร์อัลเตอร์ ดงโมโมทาโร่อัลเตอร์ ในการแปลงร่าง
;ดงทคคิวโมโมทาโร่อัลเตอร์ (ドントッキュウモモタロウアルター)
ดงโมโมทาโร่อัลเทอร์ที่ใช้อวทาโร่เกียร์ ทคคิวเจอร์อัลเตอร์ อัลเทอร์ในการเรียกใช้สามารถโจมตีด้วยกรรไกร
;ดงจูโอโมโมทาโร่อัลเตอร์ (ドンジュウオウモモタロウアルター)
ดงโมโมทาโร่อัลเทอร์ที่ใช้อวาทาโร่เกียร์ จูโอเจอร์อัลเตอร์ ในการเรียกใช้
;ดงริวโซลโมโมทาโร่อัลเตอร์ (ドンリュウソウモモタロウアルター)
ดงโมโมทาโร่อัลเทอร์ที่ใช้อวาทาโร่เกียร์ ริวโซลเจอร์อัลเตอร์ ในการเรียกใช้
ดงดราโกคูอัลเตอร์ (ドンドラゴクウアルター)
ร่างแปลงหุ่นยนต์ของดงดราโกคู ที่แปลงร่างโดยใช้ อวาทาโร่เกียร์อัลเตอร์ ดอนดราโกคูอัลเตอร์ สามารถเปลี่ยนร่างเป็นโหมดมังกรได้
;ดงนินนินดราโกคูอัลเตอร์ (ドンニンニンドラゴクウアルター)
ดงมุราซาเมะอัลเตอร์ (ドンムラサメアルター)
ร่างแปลงหุ่นยนต์ของดงมุราซาเมะ ที่แปลงร่างโดยใช้นินจาร์คซอร์ด สามารถเปลี่ยนร่างเป็นโหมดฉลามได้
==== โรโบทาโร่ ====
ร่างแปลงที่ใช้ โรโบทาโร่เกียร์ ในการแปลงร่าง
ดงโรโบทาโร่ (ドンロボタロウ)
ร่างของดงโมโมทาโร่ที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างโมโมทาโร่ เมื่อรวมร่างเป็นดงโอนิไทจินทำหน้าที่เป็นส่วนหัวและลำตัว
ซารุบราเธอร์โรโบทาโร่ (サルブラザーロボタロウ)
ร่างของซารุบราเธอร์ที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างลิง เมื่อรวมร่างเป็นโอนิไทจินทำหน้าที่เป็นแขนทั้งสองข้างและไหล่ซ้าย
โอนิซิสเตอร์โรโบทาโร่ (オニシスターロボタロウ)
ร่างของโอนิซิสเตอร์ที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างยักษ์ เมื่อรวมร่างเป็นโอนิไทจินทำหน้าที่เป็นขาขวา
อินุบราเธอร์โรโบทาโร่ (イヌブラザーロボタロウ)
ร่างของอินุบราเธอร์ที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างสุนัข เมื่อรวมร่างเป็นโอนิไทจินทำหน้าที่เป็นขาซ้าย
คิจิบราเธอร์โรโบทาโร่ (キジブラザーロボタロウ)
ร่างของคิจิบราเธอร์ที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างไก่ฟ้า เมื่อรวมร่างเป็นโอนิไทจินทำหน้าที่เป็นไหล่ขวาและปีกทั้งสองข้าง
ดงโรโบโกคู (ドンロボゴクウ)
ร่างของดงดราโกคูที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างมังกรสีทอง
ดงโรโบโวลต์ (ドンロボボルト)
ร่างของดงโทราโวลต์ที่ใช้ โรโบทาโร่เกียร์ ในการแปลงร่าง มีลักษณะเป็นหุ่นยนต์รูปร่างเสือสีม่วง
==== ดงโอนิไทจิน ====
ดงโอนิไทจิน (ドンオニタイジン)
หุ่นยนต์ที่เกิดจากการรวมร่างของโรโบทาโร่ทั้ง 5 เข้าไว้ด้วยกัน โดยดงโมโมทาโร่เป็นผู้ใช้คำสั่งทำให้โรโบทาโร่ทั้ง 4 กลายเป็นแขนขาและรวมกันเป็นหนึ่ง ในการใช้งานนั้นขนาดยังเป็นปกติ แต่สามารถขยายร่างได้ด้วยโรโบทาโร่เกียร์ของดงโอนิไทจิน ข้อเสียในการใช้งานคือเมื่อหลังจากใช้งานดงโอนิไทจินพลังงานของดงโมโมทาโร่เริ่มอ่อนแอลง
อาวุธประจำตัวคือ คิจินซอร์ด ดาบคู่ที่มาจากธงที่ปักส่วนไหล่ด้านบน ท่าไม้ตายคือ อิทจิโทเซ็น ดงบราพาราไดซ์ (一騎桃千・ドンブラパラダイス)
==== โทราดรากอนจิน ====
โทราดรากอนจิน (虎龍攻神, トラドラゴンジン)
หุ่นยนต์ที่เกิดจากการรวมร่างของดงโรโบโกคูและดงโรโบโวลต์
==== โทราโดราโอนิไทจิน ====
โทราโดราโอนิไทจิน (トラドラオニタイジン)
หุ่นยนต์ที่เกิดจากการรวมร่างของดงโอนิไทจินและโทราดรากอนจิน
โทราโดราโอนิไทจิน คิวามิ (トラドラオニタイジン極)
==== แบล็คโอนิไทจินมุราซาเมะ ====
แบล็คโอนิไทจินมุราซาเมะ (ブラックオニタイジンムラサメ)
==== โกลดงโอนิไทจิน ====
โกลดงโอนิไทจิน (ゴールドンオニタイジン)
=== ข้อมูลจำเพาะ ===
== โนโตะ ==
โนโตะ (脳人) เป็นกลุ่มมนุษย์ชั้นสูงจากโลกที่มีชื่อว่า อิเดียน (イデオン) ซึงเป็นโลกที่มนุษย์ไม่รู้จัก สนใจสิ่งต่างๆ ในโลกมนุษย์ โดยปกติอาศัยอยู่ในห้องที่มีภาพผลงานของโลกมนุษย์ที่มีชื่อเสียง แปลงร่างด้วยกำไลข้อมือ โนโตะเบรซ (脳人ブレス)
เป้าหมายของโนโตะคือกำจัดฮิโทสึคิพร้อมกับผู้ที่ถูกความโลภครอบงำ โดยไม่สนว่าใครผิดใครถูก รวมถึงกำจัดบุคคลที่เกี่ยวข้องกับราชวงศ์ดงที่อาศัยจากโลกเดียวกันกับโนโตะ
มีอาวุธประจำตัวที่เรียกว่า โนโตะชิลด์ (脳人シールド)
* ต้นแบบของโนโตะมาจากฮีโร่โทคุซัทสึในอดีตของโตเอะ
โซโนอิ (ソノイ)
รับบทโดย โทมินากะ ยูยะ (富永勇也)
หัวหน้าของโนโตะ ชายชุดสีน้ำเงิน มีนิสัยเลือดเย็น เขามีความสามารถรอบด้านเหมือนทาโร่แต่มีจุดอ่อนคือไม่สามารถวาดภาพได้ เป็นคู่แข่งของทาโร่โดยมักจะท้าต่อสู้กับทาโร่ทุกครั้ง แต่โดยส่วนมากแทบไม่มีเวลาอันเนื่องมาจากการปรากฏตัวของดงมุราซาเมะและจูโตะ ครั้งหนึ่งเคยชนะทาโร่ด้วยใช้โอกาสทีเผลอหลังจากพลังงานหมดจากการใช้พลังดงโอนิไทจิน แต่ว่าการต่อสู้ครั้งนั้นมันไม่ใช่วิธีที่ถูกต้องจึงต้องร้องขอให้ช่วยกลับมาอีกครั้ง จนกระทั่งในตอนที่ 27 ได้ตัดสินกับทาโร่เป็นครั้งสุดท้าย ทำให้แพ้และสลบโดยดงมุราซาเมะได้อุ้มร่างของเขาไป
ในไฟนอลสเตจได้มีการเผยชื่อเต็มของเขา มีชื่อว่า ดูโน ไดอา โซเซเดียส โซโนอิ
ร่างแปลงมีอาวุธประจำตัวคือ ดาบชั้นหนึ่ง บารอนซอร์ด (一級剣バロンソード)
โซโนนิ (ソノニ)
รับบทโดย มิยาซากิ อามิสะ (宮崎あみさ)
สมาชิกหญิงเพียงคนเดียวของโนโตะ สวมชุดสีขาว สนใจเรื่องความรักของมนุษย์ จนกระทั่งได้พบกับสึบาสะและได้พูดถึงเกี่ยวกับนัตสึมิที่หายตัวไป และเริ่มสนใจในตัวของสึบาสะ จนกระทั่งโซโนนิรักสึบาสะจริงๆ และในตอนหลังก็ได้คบกันในที่สุด
ร่างแปลงมีอาวุธประจำตัวคือ ธนูคู่ คอนดอร์แอโร่ (二重弓コンドルアロー)
ในไฟนอลสเตจได้มีการเผยชื่อเต็มของเธอ มีชื่อว่า ดูโน่ ไดแอสตร้า อลิสซาเบทาเรีย โซโนนิ
โซโนสะ (ソノザ)
รับบทโดย ทาคาฮาชิ ชินโนะสึเกะ (タカハシシンノスケ)
สมาชิกของโนโตะ ชายชุดสีน้ำตาล เป็นบุคคลที่หลายบุคลิก สนใจอารมณ์ความสุขของมนุษย์ ทุกรูปแบบ จนกระทั่งเริ่มสนใจมังงะที่ฮารุกะเขียน ทำให้พาตัวฮารุกะไปเขียนมังงะต่อ ถึงขนาดสมัครเป็นบรรณาธิการให้กับฮารุกะ ตอนหลังฮารุกะได้รางวัล โซโนสะก็ภูมิใจ
ร่างแปลงมีอาวุธประจำตัวคือ หอกสามมีด คาเงะสเปียร์ (三刃槍カゲスピア)
ในไฟนอลสเตจได้มีการเผยชื่อเต็มของเขา มีชื่อว่า ดูโน่ ไดอา อเล็กซานเดอร์มัชตาส โซโนสะ
โซโนชิ (ソノシ)
รับบทโดย ฮิโรเสะ โทโมกิ (廣瀬智紀)
ปรากฏตัวตั้งแต่ตอนที่ 37 หัวหน้าทีมของโนโตะอีกกลุ่ม ชายชุดสีแดง
โซโนโกะ (ソノゴ)
รับบทโดย ทาคาอิ มานะ (髙井真菜)
ปรากฏตัวตั้งแต่ตอนที่ 37 สมาชิกหญิงเพียงคนเดียวของโนโตะอีกกลุ่ม หญิงสาวชุดสีม่วง
โซโนโรคุ (ソノロク)
รับบทโดย โคยานางิ ชิน (小柳心)
ปรากฏตัวตั้งแต่ตอนที่ 37 สมาชิกของโนโตะอีกกลุ่ม ชายชุดสีเทา ซึ่งมีความสามารถความพละกำลัง
โซโนนะ (ソノナ)
รับบทโดย โมโตฮาชิ ยูกะ (本橋由香)
โซโนยะ (ソノヤ)
รับบทโดย มุราคามิ โคเฮย์ (村上幸平)
ดงมุราซาเมะ (ドンムラサメ)
ให้เสียงโดย มุราเสะ อายูมิ (村瀬歩)
ปรากฏตัวตั้งแต่ตอนที่ 18 เป็นสิ่งมีชีวิตเทียมที่โลกของโนโตะสร้างขึ้นมา แต่ว่าถูกหลบหนีและบงการภายใต้คำสั่งเสียงของมาเธอร์ สามารถแปลงร่างอวตาร์เองได้ด้วยนินจาร์คซอร์ด ทำหน้าที่ต่อกรกับดงโมโมทาโร่และดงดราโกคู รวมถึงทำหน้าที่ในการกำจัดจูโตะ หลังจาก ทำภารกิจสิ้นสุด เขาต้องการที่จะอิสระและทำให้จิโร่ด้านอันตรายเริ่มรับรู้ความรู้สึกในตัวของมุราซาเมะ ในตอนหลังมาทำงานเป็นคนชงกาแฟในร้านดงบุระ
อาโนนิ (アノーニ)
สิ่งมีชีวิตปริศนาจากโนโตะ มีความสามารถพิเศษคือสามารถแฝงตัวเป็นมนุษย์บนโลกมนุษย์ มันมักจะโจมตีบุคคลที่เห็นตัวจริง และ มักจะอยู่รวมกันเป็นฝูงในช่วงที่ฮิโทสึคิหรือโนโตะปรากฏตัว จุดอ่อนคือจูโตะ
=== อาวุธของดงมุราซาเมะ ===
นินจาร์คซอร์ด (ニンジャークソード)
อาวุธประจำกายของดงมุราซาเมะ รูปทรงดาบ มีลักษณะคล้ายกับซันกลาสซอร์ด แต่ใบมีดมีเขี้ยวติดอยู่ เป็นร่างที่แท้จริงของดงมุราซาเมะ สามารถใช้อวตาร์เชนจ์และแปลงร่างเป็นอัลเทอร์โหมดได้ อย่างไรก็ตามในตอนที่ 29 ได้เผยความสามารถในการควบคุมจิตของผู้ที่ถือดาบนินจาร์คซอร์ดทำให้คลุ้มคลั่ง แต่ว่าสามารถเพิ่มพลังงานให้กับทาโร่ได้ ภายหลังโซโนสะได้ผนึกพลังการควบคุมจิตด้วยมังงะ ทำให้สามารถใช้งานได้อิสระไร้การถูกการควบคุม
== จูโตะ ==
จูโตะ (獣人) คือสิ่งมีชีวิตปริศนาที่มีความดุร้ายและบ้าคลั่ง สามารถคัดลอกร่างมนุษย์ได้ โดยมักจะทำการกินหรือดูดอาโอนิไปยังมิติจูโตะ และมีพลังที่ไม่สามารถฆ่าได้จากกลุ่มปกติ สามารถแปลงร่างได้โดยมีอาวุธเป็นกรงเล็บ
โดยระดับความแข็งแกร่งจะนับตามการพับกระดาษโอริกามิ ประกอบไปด้วย โอริกามิรูปแมว อยู่ในระดับ B มีสติสัมปชัญญะต่ำและเข้ากับสังคมได้ช้า, โอริกามิรูปนกกระเรียน อยู่ในระดับ A มีสติสัมปชัญญะที่เทียบเท่ากับมนุษย์ปกติและเข้ากับสังคมได้อย่างรวดเร็ว และ โอริกามิรูปนกเพนกวิน อยู่ในระดับ S ซึ่งเป็นระดับสูงสุด
ในอดีตจูโตะเป็นสิ่งมีชีวิตเทียมที่ถูกสร้างขึ้นมาโดยราชวงศ์ดงเพื่อค้นหาแหล่งทรัพยากรที่มีเสถียรภาพมากขึ้น แต่ว่ายุติพัฒนาเนื่องจากการสร้างล้มเหลวและถูกปิดผนึกโดยราชวงศ์ดง หลังจากนั้นถูกห้ามไม่ให้ปรากฏตัวในโลกมนุษย์และโลกของโนโตะจากกลุ่มผู้พิทักษ์ แต่ว่าผนึกเริ่มเสื่อมสภาพและได้กลับมายังโลกมนุษย์ ซึ่งได้จู่โจมเข้าไปที่รถโดยสารซึ่งหนึ่งในนั้นคือซายามะเจ้าหน้าที่ตำรวจที่ไล่ตามสึบาสะ และนอกจากนี้บุคคลที่หายตัวจากรถโดยสารเป็นผู้ที่ถูกจูโตะแมวจู่โจมด้วยการคัดลอกร่างคนแทนตัวจริง อย่างไรก็ตามเมื่อจูโตะตาย ร่างมนุษย์ที่ถูกคัดลอกร่างก็ตายตามไปด้วยในกรณีที่ใช้พลังของนินจาร์คซอร์ด แต่ถ้าทำลายโอริกามิที่อยู่ในร่างกายของร่างที่ถูกคัดลอก พลังอมตะของจูโตะหายไปและเสียชีวิตได้ทุกเมื่อ
== ฮิโตสึคิ ==
ฮิโตสึคิ (ヒトツ鬼) เป็นอสูรที่เกิดจากกิเลสของมนุษย์ ทำให้ความปรารถนาของมนุษย์ที่ถูกครอบงำและเอาร่างกายมนุษย์ที่สูญเสียตัวตนไปกลายเป็นปีศาจที่ชั่วร้าย เมื่อฮิโตสึคิเข้าตาจนสามารถขยายร่างยักษ์ได้โดยถูกเรียกอีกชื่อคือ ฮิโตสึคิง (ヒトツ鬼ング)
ในการปราบฮิโตสึคิ / ฮิโตสึคิง ถ้าถูกปราบโดยฝั่งดงบราเธอร์ส ผู้ที่ถูกกลายเป็นฮิโตสึคิก็หลุดพ้นกลับมาเป็นปกติและบุคคลที่ถูกฮิโตสึคิโจมตีกลับคืนมาเป็นปกติ แต่ถ้าหากฝั่งโนโตะปราบ ผู้ที่กลายเป็นฮิโตสึคิถูกย้ายไปยังอยู่ในกรงจากมิติโนโตะเลเยอร์และขังไว้อยู่ในนั้นในสภาพนิทรา
เบนิสึคิ (ベニツ鬼)
ปรากฏในดงที่ 1 เป็นฮิโตสึคิแบบปกติ ตัวสีแดง
ชิโซสึคิ (シソツ鬼)
ปรากฏในดงที่ 1 เป็นฮิโตสึคิแบบปกติ ตัวสีม่วง
คิชิริวคิ (騎士竜鬼)
ปรากฏในดงที่ 1 เป็นร่างแปลงของ คาสุกะ มาโคโตะ (春日 誠) นักเล่นเทเบิลเทนนิสที่ต้องการอยากแข่งผู้เล่นที่เก่งที่สุด
* ต้นแบบมาจาก ขบวนการอัศวินไดโนเสาร์ ริวโซลเจอร์
;คิชิริวคิง (騎士竜鬼ング)
ร่างที่พัฒนามาจากคิชิริวคิ
เรชฉะคิ (列車鬼)
ปรากฏในดงที่ 2 เป็นร่างแปลงของ อิโซโนะ ซานาเอะ (磯野さなえ) ที่เกิดความต้องการอยากให้ร่างกายอายุให้เด็กลง
* ต้นแบบมาจาก ขบวนการรถไฟ ทคคิวเจอร์
;เรชฉะคิง (列車鬼ング)
ร่างที่พัฒนามาจากเรชฉะคิ
ไคโตคิ (快盗鬼)
ปรากฏในดงที่ 3 เป็นร่างแปลงของ หัวขโมยหมีดำ (クロクマ) ไม่ระบุชื่อจริง เกิดจากความต้องการที่จะขโมยของ เป็นฮิโตสึคิที่โนโตะกำจัด
* ต้นแบบมาจาก ขบวนการจอมโจร ลูแปงเรนเจอร์
โจริคิคิ (超力鬼)
ปรากฏในดงที่ 4 เป็นร่างแปลงของ มิซุโนะ ยุคิโอะ (水野 幸雄) นักทำข้าวปั้นโอนิกิริ เกิดจากความกิเลสที่ต้องการให้โอนิกิริที่อร่อยที่สุด
* ต้นแบบมาจาก ขบวนการพลังมหัศจรรย์ โอเรนเจอร์
เคย์ซัทสึคิ (警察鬼)
ปรากฏในดงที่ 5 เป็นร่างแปลงของ ซายามะ เค็นจิ (水野 幸雄) นายตำรวจที่มีความต้องการจะจับกุมสึบาสะ
* ต้นแบบมาจาก ขบวนการมือปราบ แพทเรนเจอร์
;เคย์ซัทสึคิง (警察鬼ング)
ร่างที่พัฒนามาจากเคย์ซัทสึคิ
โดบุทสึคิ (動物鬼)
ปรากฏในดงที่ 6 เป็นร่างแปลงของ คิริตะ ฟูกะ (切田 風香) นางพยาบาลที่ต้องการจะช่วยเหลือผู้คน
* ต้นแบบมาจาก ขบวนการจ้าวสรรพสัตว์ จูโอเจอร์
จิคิวคิ (地球鬼)
ปรากฏในดงที่ 7 เป็นร่างแปลงของครูใหญ่ของโรงเรียนมัธยมปลายที่ฮารุกะเรียน
* ต้นแบบมาจาก ขบวนการแห่งโลก ไฟว์แมน
;จิคิวคิง (地球鬼ング)
ร่างที่พัฒนามาจากจิคิวคิ
มาชินคิ (魔進鬼)
ปรากฏในดงที่ 8 เป็นร่างแปลงของ ซาคากิ (榊) นักวาดรูป ที่ต้องการหาภาพต้นแบบ เป็นผู้ที่ถูกโซโนอิโจมตี
* ต้นแบบมาจาก ขบวนการมณีมนตรา คิราเมเจอร์
โทคุเมย์คิ (特命鬼)
ปรากฏในดงที่ 9 เป็นร่างแปลงของ อิซาวะ ทาอิจิ (井沢 太一) โดยปรากฏตัวอยู่ในสภาพวิญญาณในช่วงวัยเด็ก ส่วนตัวจริงนั้นเป็นชายชราที่เป็นผู้ป่วยติดเตียง
* ต้นแบบมาจาก ขบวนการจารชน โกบัสเตอร์ส
ไคโซคุคิ (海賊鬼)
ปรากฏในดงที่ 10 เป็นร่างแปลงของ โออิ นารุคิ (大井 成樹) แฟนคลับมังงะ
* ต้นแบบมาจาก ขบวนการโจรสลัด โกไคเจอร์
ชูริเคนคิ (手裏剣鬼)
ปรากฏในดงที่ 11 เป็นร่างแปลงตัวแรกของ โอโนะ มิโนรุ (大野 稔) เกิดจากความไม่พอใจที่ทาโร่หักหน้าเรื่องฝีมือนินจา
* ต้นแบบมาจาก ขบวนการดาวกระจาย นินนินเจอร์
อูจูคิ (宇宙鬼)
ปรากฏในดงที่ 12 เป็นร่างแปลงของโอตาคุไอดอลไม่ทราบชื่อ
* ต้นแบบมาจาก ขบวนการผู้พิทักษ์อวกาศ คิวเรนเจอร์
;อูจูคิง (宇宙鬼ング)
ร่างที่พัฒนามาจากอูจูคิ
จูเด็นคิ (獣電鬼)
ปรากฏในดงที่ 13 เป็นร่างแปลงของ ฟุซาโกะ (房子)
* ต้นแบบมาจาก ขบวนการผู้กล้าไดโนเสาร์ เคียวริวเจอร์
;จูเด็นคิง (獣電鬼ング)
ร่างที่พัฒนามาจากจูเด็นคิ
โคโซคุคิ (高速鬼)
ปรากฏในดงที่ 14 เป็นร่างแปลงของนักเรียนมัธยมปลายที่เล่นโชกิ ไม่ระบุชื่อ
* ต้นแบบมาจาก ขบวนการความเร็วสูง เทอร์โบเรนเจอร์
;โคโซคุคิง (高速鬼ング)
ร่างที่พัฒนามาจากโคโซคุคิ
เกคิโซคิ (激走鬼)
ปรากฏในดงที่ 15 เป็นร่างแปลงตัวแรกของคิจิโนะ สึโยชิ ที่เกิดจากความโกรธที่มิโฮะ ประสบอุบัติเหตุจากมอเตอร์ไซต์ชน
* ต้นแบบมาจาก ขบวนการรถซึ่ง คาร์เรนเจอร์
เคียวริวคิ (恐竜鬼)
ปรากฏในดงที่ 16 เป็นร่างแปลงของเกมเมอร์ ที่ไม่ระบุชื่อ
* ต้นแบบมาจาก ขบวนการไดโนเสาร์ จูเรนเจอร์
;เคียวริวคิง (恐竜鬼ング)
ร่างที่พัฒนามาจากเคียวริวคิ
โชจินคิ (鳥人鬼)
ปรากฏในดงที่ 17 เป็นร่างแปลงของ คานาโกะ (加奈子)
* ต้นแบบมาจาก ขบวนการวิหคสายฟ้า เจ็ทแมน
;โชจินคิง (鳥人鬼ング)
ร่างที่พัฒนามาจากโชจินคิ
เอนจินคิ (炎神鬼)
ปรากฏในดงที่ 19 เป็นร่างแปลงของ ซากิยามะ มินาโกะ (鷺山 美奈子) วิญญาณสาวที่สิงสู่ในตูัโทรศัพท์
* ต้นแบบมาจาก ขบวนการเอนจิน โกออนเจอร์
;เอนจินคิง (炎神鬼ング)
ร่างที่พัฒนามาจากเอนจินคิ
โกเซย์คิ (五星鬼)
ปรากฏในดงที่ 20 เป็นร่างแปลงของ อาชิดะ (芦田)
* ต้นแบบมาจาก ขบวนการห้าดาว ไดเรนเจอร์
;โกเซย์คิง (五星鬼ング)
ร่างที่พัฒนามาจากโกเซย์คิ
ซามูไรคิ (侍鬼)
ปรากฏในตู้มที่ 21 เป็นร่างแปลงของ ชิราอิ (白井) อดีตผู้แปลงร่างซารุบราเธอร์
* ต้นแบบมาจาก ขบวนการซามูไร ชินเคนเจอร์
เด็นจิคิ (電磁鬼)
ปรากฏในดงที่ 22 เป็นร่างแปลงของ โกดะ เค็นทาโร่ (豪田 健太郎)
* ต้นแบบมาจาก ขบวนการแม่เหล็กไฟฟ้า เมกะเรนเจอร์
;เด็นจิคิง (電磁鬼ング)
ร่างที่พัฒนามาจากเด็นจิคิ
จูเคนคิ (獣拳鬼)
ปรากฏในดงที่ 23 เป็นร่างแปลงของ ทามารุ (田丸)
* ต้นแบบมาจาก ขบวนการหมัดสรรพสัตว์ เกคิเรนเจอร์
;จูเคนคิง (獣拳鬼ング)
ร่างที่พัฒนามาจากจูเคนคิ
นินจาคิ (忍者鬼)
ปรากฏในดงที่ 24 เป็นร่างแปลงของ ฮิงาชิ โคอิจิโร่ (東 耕一郎)
* ต้นแบบมาจาก ขบวนการนินจา คาคุเรนเจอร์
;นินจาคิง (忍者鬼ング)
ร่างที่พัฒนามาจากนินจาคิ
ไดคิ (大鬼)
ปรากฏในดงที่ 25 เป็นร่างแปลงของ ยามาดะ (山田) เจ้านายของสึโยชิ
* ต้นแบบมาจาก ขบวนการอันยิ่งใหญ่ โกกุลไฟว์
;ไดคิง (大鬼ング)
ร่างที่พัฒนามาจากไดคิ
มาโฮคิ (魔法鬼)
ปรากฏในดงที่ 27 เป็นร่างแปลงฮิโตสึคิตัวที่ 2 ของมิโนรุ
* ต้นแบบมาจาก ขบวนการเวทมนตร์ มาจิเรนเจอร์
;มาโฮคิง (魔法鬼ング)
ร่างที่พัฒนามาจากมาโฮคิ
คางาคุคิ (科学鬼)
ปรากฏในดงที่ 28 เป็นร่างแปลงของ อิจูอิน มิซุโฮะ (伊集院 瑞穂)
* ต้นแบบมาจาก ขบวนการวิทยาศาสตร์ ไดนาแมน
;คางาคุคิง (科学鬼ング)
ร่างที่พัฒนามาจากคางาคุคิ
บาคุริวคิ (爆竜鬼)
ปรากฏในดงที่ 29 เป็นร่างแปลงของ นากาอิ (永井)
* ต้นแบบมาจาก ขบวนการนักรบไดโนเสาร์ อาบะเรนเจอร์
;บาคุริวคิง (爆竜鬼ング)
ร่างที่พัฒนามาจากบาคุริวคิ
โจชินเซย์คิ (超新星鬼)
ปรากฏในดงที่ 30 เป็นร่างแปลงของ โคยามะ (小山)
* ต้นแบบมาจาก ขบวนการซูเปอร์โนวา แฟลชแมน
;โจชินเซย์คิง (超新星鬼ング)
ร่างที่พัฒนามาจากโจชินเซย์คิ
เท็นโซคิ (天装鬼)
ปรากฏในดงที่ 31 เดิมเป็นร่างแปลงของชายผู้กินจุไม่ระบุชื่อ แต่ว่าความปรารถนาบรรลุผล จึงถูกเปลี่ยนไปยัง อินุอิ ริวจิ (乾 龍二) ชายหนุ่มผู้เป็นนักร้องข้างทางและถูกเข้าใจผิดว่าเป็นอินุบราเธอร์
* ต้นแบบมาจาก ขบวนการเทพสวรรค์ โกเซย์เจอร์
โกโกคิ (轟轟鬼)
ปรากฏในดงที่ 32 เป็นร่างแปลงฮิโตสึคิตัวที่ 3 ของมิโนรุ
* ต้นแบบมาจาก ขบวนการนักผจญภัย โบเคนเจอร์
ไทโยคิ (太陽鬼)
ปรากฏในดงที่ 33 เป็นร่างแปลงฮิโตสึคิตัวที่ 2 ของสึโยชิ
* ต้นแบบมาจาก ขบวนการสุริยะ ซันวัลคัน
โทคุโชคิ (特捜鬼)
ปรากฏในดงที่ 34 เป็นร่างแปลงของเจ้าของร้านโอเด้ง ไม่ระบุชื่อ
* ต้นแบบมาจาก ขบวนการมือปราบผู้พิทักษ์ เดกะเรนเจอร์
;โทคุโชคิง (特捜鬼ング)
ร่างที่พัฒนามาจากโทคุโชคิ
โจจูคิ (超獣鬼)
ปรากฏในดงที่ 35 เป็นร่างแปลงของนักศึกษาชาย ไม่ระบุชื่อ
* ต้นแบบมาจาก ขบวนการสุดยอดสรรพสัตว์ ไลฟ์แมน
;โจจูคิง (超獣鬼ング)
ร่างที่พัฒนามาจากโจจูคิ
คิวคิวคิ (救急鬼)
ปรากฏในดงที่ 36 เป็นร่างแปลงของ คุกะ (久我)
* ต้นแบบมาจาก ขบวนการกู้ภัย โกโกไฟว์
;คิวคิวคิง (救急鬼ング)
ร่างที่พัฒนามาจากคิวคิวคิ
เซย์จูคิ (星獣鬼)
ปรากฏในดงที่ 37 เดิมเป็นร่างที่จะเป็นร่างแปลงของ โอโนะ มิโนรุ แต่โซโนสะใช้วิชาดูดพลังงานฮิโตสึคิแล้วส่งพลังฮิโตสึคิไปยังโซโนชิ กลายเป็นร่างแปลงของโซโนแทน
* ต้นแบบมาจาก ขบวนการคอสมิค กิงกะแมน
;เซย์จูคิง (星獣鬼ング)
ร่างที่พัฒนามาจากเซย์จูคิ
เด็นชิคิ (電子鬼)
ปรากฏในดงที่ 38 เป็นร่างแปลงของ อิดะ โนริโกะ (飯田 典子) น้กชิมอาหารหญิงที่ต้องการอาหารที่อร่อยที่สุด
* ต้นแบบมาจาก ขบวนการไฟฟ้า เด็นจิแมน
จาคิ (邪鬼)
ปรากฏในดงที่ 39 เป็นร่างแปลงฮิโตสึคิตัวแรกของ ทามากิ (たまき)
* ต้นแบบมาจาก แจ็คเกอร์ เด็นเกคิไต
;จาคิง (邪鬼ング)
ร่างที่พัฒนามาจากจาคิ
มิไรคิ (未来鬼)
ปรากฏในดงที่ 40 เป็นร่างแปลงของ ครูฝีกมุโต (武藤教官) ครูฝึกสอนขับรถยนต์ให้กับฮารุกะ
* ต้นแบบมาจาก ขบวนการอนาคต ไทม์เรนเจอร์
;มิไรคิง (未来鬼ング)
ร่างที่พัฒนามาจากมิไรคิ
ฮิคาริคิ (光鬼)
ปรากฏในดงที่ 41 เป็นร่างแปลงของ ซานตาครอส
* ต้นแบบมาจาก ขบวนการแสง มาสค์แมน
ฮิมิตสึคิ (秘密鬼)
ปรากฏในดงที่ 42 เป็นร่างแปลงของ คาเมดะ สึโต (亀田 勉)
* ต้นแบบมาจาก ขบวนการ 5 จอมพิฆาต โกเรนเจอร์
;ฮิมิตสึคิง (秘密鬼ング)
ร่างที่พัฒนามาจากฮิมิตสึคิ
โจเด็นจิคิ (超電子鬼)
ปรากฏในดงที่ 44 เป็นร่างแปลงของ โอโนะ ริคิโอะ (小野 力雄)
* ต้นแบบมาจาก ขบวนการซูเปอร์อิเล็กตรอน ไบโอแมน
เฮียกคุจูคิ (百獣鬼)
ปรากฏในดงที่ 45 เป็นร่างแปลงฮิโตสึคิตัวที่ 3 ของสึโยชิ
* ต้นแบบมาจาก ขบวนการสรรพสัตว์ กาโอเรนเจอร์
;เฮียกคุจูคิง (百獣鬼ング)
ร่างที่พัฒนามาจากเฮียกคุจูคิ
เด็นเกคิคิ (電撃鬼)
ปรากฏในดงที่ 47 เป็นร่างแปลงฮิโตสึคิตัวที่ 2 ของทามากิ
* ต้นแบบมาจาก ขบวนการนักสู้สายฟ้า เชนจ์แมน
;เด็นเกคิคิง (電撃鬼ング)
ร่างที่พัฒนามาจากเด็นเกคิคิ
เซไคคิ (世界鬼)
ปรากฏในดงที่ 47 เป็นร่างแปลงของ ชินโนะสุเกะ (真之助) คนรักของทามากิ
* ต้นแบบมาจาก แบทเทิลฟีเวอร์ เจ
;เซไคคิง (世界鬼ング)
ร่างที่พัฒนามาจากเซไคคิ
โอซามะคิ (王様鬼)
ปรากฏในดงที่ 49 เป็นร่างแปลงฮิโตสึคิตัวที่ 4 ของมิโนรุ
* ต้นแบบมาจาก ขบวนการราชันย์ คิงโอเจอร์
== ข้อมูลอื่น ==
โนโตะเลเยอร์ (脳人レイヤー)
โลกที่ดงบราเธอร์สได้มองเห็นผ่านไปยังแว่นกันแดดลึกลับ เมื่อสวมใส่ทำให้สามารถมองเห็นอาโนนิที่แฝงตัวอาศัยอยู่บนโลก ซึ่งไม่ใช่โลกคู่ขนาน นอกจากนี้มีประตูสี่เหลี่ยมลึกลับที่มองเห็นผ่านแว่นกันแดด สามารถไปยังที่ต่างๆ ได้และมีวงกลมที่สามารถกระโดดไปยังที่ต่างๆ ได้อีกด้วย
คิบิ พอยท์ (キビ・ポイント)
คะแนนของสมาชิกดงบราเธอร์สทั้ง 4 คน ยกเว้นโมโมอิ ทาโร่ ผู้ดูแลคะแนนคือโกชิคิดะ ไคโตะ คะแนนพวกนี้สามารถใช้เพื่อตามความปรารถนาที่ต้องการตามความเหมาะสม แต่ว่าหากใช้ในทางที่ไม่ดีความโชคร้ายอาจจะตามมา 
ราชวงศ์ดง (ドン王家)
== เพลงประกอบ ==
เพลงเปิดเรื่อง
"โอเระโคโซะ ออนลี่วัน" 
ร้องโดย MORISAKI WIN
เพลงปิดเรื่อง
"Don’t Boo! ดงบราเธอร์ส" 
ร้องโดย MORISAKI WIN
เพลงประกอบอื่น ๆ
"A Battle World" (ตอนที่ 10)
ร้องโดย โอนิชิ โยเฮย์
"คิราระ สไมล์"  (ตอนที่ 12)
ร้องโดย คิระ คิราระ (อิซึมิ ฟูกะ)
"ชูสึจิน! ดงโอนิไทจิน"  (ตอนที่ 12)
ร้องโดย ฮามาโนะ ไดคิ
"คิมิ โนะ ฮีโร่"  (ตอนที่ 15)
ร้องโดย ทานิโมโตะ ทาคาโยชิ
== รายชื่อตอน ==
จำนวนตอนของดงบราเธอร์ส ถูกนับเป็น ดงที่... (ドン○話)
เอกลักษณ์ชื่อตอนคือชื่อตอนมีความคล้ายกับชื่อเรื่องนิทาน
== ในสื่ออื่น ==
=== ภาพยนตร์ ===
ขบวนการอวาทาโร่ ดงบราเธอร์ส THE MOVIE รักแรกนั้นคือฮีโร่ (暴太郎戦隊ドンブラザーズ THE MOVIE 新・初恋ヒーロー)
=== วีซิเน็กซ์ ===
ขบวนการอวาทาโร่ ดงบราเธอร์ส VS เซ็นไคเจอร์ (暴太郎戦隊ドンブラザーズVSゼンカイジャー)
=== ทีวีซีรีส์ ===
ขบวนการโลกจักรกล เซ็นไคเจอร์
=== เว็บดราม่า ===
อวาทาโร่เซ็นไต ดงบราเธอร์ส meets มาสค์ไรเดอร์เดนโอ เป้าหมายคือ! ดงโอ (「暴太郎戦隊ドンブラザーズ」meets「仮面ライダー電王」目指せ!ドン王)
อวาทาโร่เซ็นไต ดงบราเธอร์ส meets เซ็มไปเจอร์ (「暴太郎戦隊ドンブラザーズ」meets「センパイジャー」)
อวาทาโร่เซ็นไต ดงบราเธอร์ส สปินออฟ นี่คือนามของดงบราเธอร์ส! อวาทาโร่ที่แท้จริง!? (暴太郎戦隊ドンブラザーズ スピンオフ コレがドンブラザーズの名乗りだ！ 暴太郎のホントの姿!?)
นินปูเซ็นไต เฮอร์ริเคนเจอร์ with ดงบราเธอร์ส (忍風戦隊ハリケンジャーwithドンブラザーズ)
บาคุริวเซ็นไต อาบะเรนเจอร์ with ดงบราเธอร์ส (爆竜戦隊アバレンジャーwithドンブラザーズ)
อวาทาโร่เซ็นไต ดงบราเธอร์ส VS อวาทาโร่เซ็นไต ดงบุรีส์ (暴太郎戦隊ドンブラザーズ VS暴太郎戦隊ドンブリーズ)
== อ้างอิง ==
== แหล่งข้อมูลอื่น ==
- ทีวีอาซาฮิ
- โตเอะ
ด
ด